Tärkeä oikeudellinen huomautus

|

52008PC0305

Ehdotus: neuvoston asetus niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan 2 kohdan ja 14 artiklan määräyksiä, annetun asetuksen (Euratom, EHTY, ETY) N:o 549/69 muuttamisesta  /* KOM/2008/0305 lopull. - CNS 2008/0102 */

	[pic] | EUROOPAN YHTEISÖJEN KOMISSIO |Bryssel 23.5.2008KOM(2008)305 lopullinen2008/0102 (CNS)Ehdotus:NEUVOSTON ASETUSniiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan 2 kohdan ja 14 artiklan määräyksiä, annetun asetuksen (Euratom, EHTY, ETY) N:o 549/69 muuttamisesta(komission esittämä)PERUSTELUTEHDOTUKSEN TAUSTA-  Ehdotuksen perustelut ja tavoitteetEuroopan poliisiviraston (Europol) perustamisesta tehtyä neuvoston päätöstä […], jonka mukaisesti Europol saa rahoituksensa yhteisön talousarviosta, sovelletaan 1 päivästä tammikuuta 2010 tai neuvoston asetukseen (Euratom, EHTY, ETY) N:o 549/69 ehdotetun muutoksen soveltamispäivästä sen mukaan, kumpi päivä on myöhäisempi.Sen varmistamiseksi, että Europolia koskevaa päätöstä sovelletaan 1 päivästä tammikuuta 2010, on hyväksyttävä ajoissa neuvoston asetukseen N:o 549/69 tehty muutos, jonka mukaan lainkäytöllinen koskemattomuus ei koske niitä Europolin virkamiehiä, jotka osallistuvat yhteisiin tutkintaryhmiin.-  Yleinen taustaEuropolia koskevan päätöksen valmisteluvaiheessa kysymystä yhteisiin tutkintaryhmiin osallistuvien Europolin virkamiesten koskemattomuudesta käsiteltiin perusteellisesti.Europol-yleissopimuksen korvaamisesta neuvoston päätöksellä 12. ja 13. kesäkuuta 2007 annettujen neuvoston päätelmien mukaisesti ”Europol saa rahoituksensa yhteisön talousarviosta 1. päivästä tammikuuta 2010, edellyttäen, että seuraaviin seikkoihin on löydetty tyydyttävät ratkaisut: 1. Europolin virkamiesten koskemattomuuden poistaminen heidän osallistuessaan operatiivisiin toimiin, etenkin yhteisiin tutkintaryhmiin, …”.Neuvostossa asiasta käytyjen keskustelujen jälkeen komissio päätti 20. helmikuuta 2008, että se antaisi ehdotuksen asetuksen N:o 549/69 muuttamisesta oikeudellisen koskemattomuuden soveltamisalan selventämiseksi.-  Voimassa olevat aiemmat säännökset-  Euroopan yhteisöjen erioikeuksista ja vapauksista tehty pöytäkirja (1965), erityisesti sen V luku (12–16 artiklat), jossa määritetään Euroopan yhteisöjen virkamiesten ja muun henkilöstön vapaudet ja erioikeudet jäsenvaltioiden alueella. Pöytäkirjan 16 artiklan mukaisesti neuvosto määrittää komission ehdotuksesta ja kuultuaan muita toimielimiä, joita asia koskee, ne yhteisöjen virkamiesten ja muun henkilöstön ryhmät, joihin sovelletaan kokonaisuudessaan tai osittain 12 artiklan, 13 artiklan 2 kohdan sekä 14 artiklan määräyksiä.-  Neuvoston säädös, annettu 18 päivänä joulukuuta 1997, yleissopimuksen tekemisestä Euroopan unionista tehdyn sopimuksen K.3 artiklan perusteella tullihallintojen keskinäisestä avunannosta ja yhteistyöstä.-  Niiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan 2 kohdan ja 14 artiklan määräyksiä, 25 päivänä maaliskuuta 1969 annettu neuvoston asetus (Euratom, EHTY, ETY) N:o 549/69, sellaisena kuin se on muutettuna.-  Neuvoston säädös, annettu 29 päivänä toukokuuta 2000, yleissopimuksen tekemisestä Euroopan unionista tehdyn sopimuksen 34 artiklan perusteella keskinäisestä oikeusavusta rikosasioissa Euroopan unionin jäsenvaltioiden välillä.-  Neuvoston puitepäätös, tehty 13 päivänä kesäkuuta 2002, yhteisistä tutkintaryhmistä.-  Johdonmukaisuus suhteessa unionin muuhun politiikkaan ja muihin tavoitteisiinEi sovelleta.KUULEMISET JA VAIKUTUSTEN ARVIOINTI-  Intressitahojen kuuleminenEi sovelleta.-  Asiantuntijatiedon käyttöUlkopuolisia asiantuntijoita ei tarvittu.-  Vaikutusten arviointiEhdotettu muutos vastaa pyyntöä siitä, että lainkäytöllistä koskemattomuutta (erioikeuksia ja vapauksia koskevan pöytäkirjan 12 artiklan a kohta) ei pitäisi soveltaa yhteisiin tutkintaryhmiin osallistuviin Europolin virkamiehiin sellaisten virkatoimien osalta, jotka vaaditaan Europolin perustamisesta tehdyn neuvoston päätöksen […] 6 artiklassa määrättyjen operatiivisten tehtävien suorittamiseksi.EHDOTUKSEEN LIITTYVÄT OIKEUDELLISET NÄKÖKOHDAT-  Ehdotetun toimen lyhyt kuvausMuutosehdotus sen selventämiseksi, että niihin Europolin virkamiehiin, jotka osallistuvat yhteisiin tutkintaryhmiin, ei sovelleta lainkäytöllistä koskemattomuutta.-  OikeusperustaErioikeuksia ja vapauksia koskevan pöytäkirjan 16 artikla.-  ToissijaisuusperiaateEhdotus kuuluu yhteisön yksinomaiseen toimivaltaan. Toissijaisuusperiaatetta ei siksi sovelleta.-  SuhteellisuusperiaateEhdotuksessa noudatetaan suhteellisuusperiaatetta seuraavista syistä:Erioikeuksia ja vapauksia koskevan pöytäkirjan 16 artiklan mukaisesti neuvosto määrittää komission ehdotuksesta ja kuultuaan muita toimielimiä, joita asia koskee, ne yhteisöjen virkamiesten ja muun henkilöstön ryhmät, joihin sovelletaan kokonaisuudessaan tai osittain 12 artiklan, 13 artiklan 2 kohdan sekä 14 artiklan määräyksiä. Muita vähemmän pakottavia keinoja tämän ehdotuksen tavoitteiden saavuttamiseksi ei ole olemassa.-  Sääntelytavan valintaEhdotettu sääntelytapa: asetus.Muut vaihtoehdot eivät soveltuisi seuraavasta syystä:Ehdotus koskee olemassa olevan säädöksen muuttamista.TALOUSARVIOVAIKUTUKSETEhdotuksella ei ole vaikutuksia yhteisön talousarvioon.2008/0102 (CNS)Ehdotus:NEUVOSTON ASETUSniiden Euroopan yhteisöjen virkamiesten ja muun henkilöstön ryhmien määräämisestä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan, 13 artiklan 2 kohdan ja 14 artiklan määräyksiä, annetun asetuksen (Euratom, EHTY, ETY) N:o 549/69 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 291 artiklan,ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 16 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],ottaa huomioon Euroopan yhteisöjen tuomioistuimen lausunnon[3],ottaa huomioon tilintarkastustuomioistuimen lausunnon[4],sekä katsoo seuraavaa:1.  Neuvoston päätöksen [ päätös Europolin perustamisesta ][5] 6 artiklan mukaisesti Europolin virkamiehet voivat osallistua kahden tai useamman jäsenvaltion toimesta tai aloitteesta perustettuihin yhteisiin tutkintaryhmiin tukihenkilöinä, jos kyseiset ryhmät tutkivat Europolin toimivaltaan kuuluvia rikoksia. Yhteisten tutkintaryhmien johtajat ovat rikostutkintaan osallistuvan toimivaltaisen kansallisen viranomaisen edustajia siitä jäsenvaltiosta, jossa tutkintaryhmä toimii. Europolin virkamiehiin sovelletaan yhteisen tutkintaryhmän toiminnan aikana sellaisten rikosten osalta, joiden kohteeksi he joutuvat tai joita he tekevät, vastaavissa tehtävissä toimiviin henkilöihin sovellettavaa toimintajäsenvaltion kansallista lainsäädäntöä.2.  Kun Europolin virkamiehille annettiin Europol-yleissopimuksen muuttamisesta tehdyssä pöytäkirjassa[6] mahdollisuus osallistua yhteisiin tutkintaryhmiin, katsottiin, että Europolin virkamiesten osallistumiseen jäsenvaltioiden Europolin toimivaltaan kuuluvan rikostutkinnan yhteydessä perustamiin yhteisiin tutkintaryhmiin sisältyy erityispiirteitä, joiden vuoksi Europolin virkamiehiin ei pitäisi soveltaa lainkäytöllistä koskemattomuutta sellaisten virkatoimien osalta, jotka suoritettiin kyseisiin ryhmiin osallistuttaessa.3.  Euroopan yhteisöjen erioikeuksista ja vapauksista tehdyssä pöytäkirjassa yhteisöjen virkamiehille ja muulle henkilöstölle yksinomaan yhteisöjen etuun liittyen myönnetyt erioikeudet ja vapaudet ovat luonteeltaan vain toiminnallisia siltä osin kuin niillä pyritään estämään yhteisöjen toimintaan ja riippumattomuuteen kohdistuvat rajoitukset. Koska neuvoston päätös [ päätös Europolin perustamisesta ] ei muuta Europolin virkamiesten yhteisiin tutkintaryhmiin osallistumiseen sisältyviä erityispiirteitä, päätöksen hyväksyminen ei merkitse oikeudellisen koskemattomuuden laajentamista kyseisiin ryhmiin osallistuviin Europolin virkamiehiin. Sen vuoksi asetusta (Euratom, EHTY, ETY) N:o 549/69[7] olisi muutettava yhteisiin tutkintaryhmiin osallistuvien Europolin virkamiesten koskemattomuuden selventämiseksi kyseisen päätöksen osalta ja yksinomaan sen soveltamiseksi,ON ANTANUT TÄMÄN ASETUKSEN:1 artiklaLisätään seuraava 1 a artikla asetukseen (Euratom, EHTY, ETY) N:o 549/69:”1 a artiklaEuroopan yhteisöjen erioikeuksista ja vapauksista tehdyn pöytäkirjan 12 artiklan a kohtaa ei sovelleta yhteisiin tutkintaryhmiin osallistuviin Europolin virkamiehiin sellaisten virkatoimien osalta, jotka vaaditaan neuvoston päätöksen [ päätös Europolin perustamisesta ] 6 artiklassa määrättyjen tehtävien suorittamiseksi.”2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä [samana päivänä kuin Europolin perustamisesta tehty päätös] .Sitä sovelletaan 1 päivästä tammikuuta 2010.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […] kuuta […].Neuvoston puolestaPuheenjohtaja […] [1] EUVL C […], […], s. […].[2] EUVL C […], […], s. […].[3] EUVL C […], […], s. […].[4] EUVL C […], […], s. […].[5] Ks. tämän Euroopan unionin virallisen lehden sivu ….[6] EYVL C 312, 16.12.2002, s. 1.[7] EYVL L 74, 27.3.1969, s. 1. asetus sellaisena kuin se on viimeksi muutettuna asetuksella (EY, Euratom) N:o 1749/2002 (EYVL L 264, 2.10.2002, s. 13).


Ehdotus NEUVOSTON ASETUS Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä